હોલિવૂડ ફિલ્મ ‘એન્ટમેન એન્ડ ધ વાસ્પ’ 2015માં આવેલી ફિલ્મ એન્ટમેનની સિક્વલ છે. આ ફિલ્મની શરુઆતમાં સ્કોટ લેંગ ઉર્ફે એન્ટમેન (પોલ રુડ)ને એફબીઆઈએ બે વર્ષ માટે નજરબંધ કર્યો છે. આ પછી પણ તે પોતાની દીકરીનું દરેક રીતનું મનોરંજન કરતાં બેવડી જવાબદારી નીભાવે છે. તેને એવી મનાઈ કરવામાં આવી છે કે ડોક્ટર હેંક પેમ (માઈકલ ડગલાસ) અને તેની દીકરી હોપ ઉર્ફ વાસ્પ (ઈવેન્ઝલાઈન લીલી)નો સંપર્ક નહિ કરી શકે. એક દિવસ અચાનક સ્કોટને વાસ્પની મા કેટલાક મેસેજ કરે છે જે ક્વોન્ટમ ફિલ્ડમાં બંધ છે. આથી તે પોતાના પર લાગેલી મનાઈની પરવાહ નથી કરતો અને હેંકને મેસેજ કરે છે.